Diari Oficial de la Generalitat Valenciana


Sumari del DOGV 4529, del 24-06-2003 (2003/7312)

ORDE de 9 de juny de 2003, de la Conselleria d'Agricultura, Pesca i Alimentació, per la qual es modifica l'Orde de 15 de novembre de 1999, de la Conselleria d'Agricultura, Pesca i Alimentació, per la qual s'aprova el nou text del Reglament de la Denominació d'Origen València i el seu consell regulador.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/06/09/(2)/dof/vci/html**

### Dades del document

Número de DOGV
:   4529

Data del DOGV
:   24-06-2003

Secció del DOGV
:   I. DISPOSICIONS GENERALS

Número del document
:   2003/7312


Data del document
:   09-06-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * València
    * qualitat del producte
    * reglament intern
    * vi
    * denominació d'origen
    * raïm
    * legislació

ORDE de 9 de juny de 2003, de la Conselleria d'Agricultura, Pesca i Alimentació, per la qual es modifica l'Orde de 15 de novembre de 1999, de la Conselleria d'Agricultura, Pesca i Alimentació, per la qual s'aprova el nou text del Reglament de la Denominació d'Origen València i el seu consell regulador. [2003/7312]
  
Publicada l'Orde de 15 de novembre de 1999, de la Conselleria d'Agricultura, Pesca i Alimentació, per la qual s'aprova el nou text del Reglament de la Denominació d'Origen València i el seu consell regulador,
  
ORDENE
  
Article únic
  
Es modifiquen els articles 5 i 6 de l'Orde de 15 de novembre de 1999, que queden de la manera següent:
  
a) L'article 5 quedarà redactat de la manera següent:
  
L'elaboració dels vins protegits de conformitat amb la legislació de la Unió Europea es realitzen exclusivament amb raïm de les varietats següents:
  
BLANQUES
  
Preferents o recomanades: macabeu, malvasia, Marseguera, moscatell d'Alexandria, pedro ximénez i planta fina de Pedralba.
  
Autoritzades: planta nova, tortosí, verdil, chardonay i sauvignon blanc.
  
NEGRES
  
Preferents o recomanades: garnatxa, monastrell, tempranillo i tintorera.
  
Autoritzades: forcallat, boval, cabernet-sauvignon, merlot i syrah.
  
El Consell Regulador podrà proposar a la Conselleria d'Agricultura, Pesca i Alimentació que siguen autoritzades noves varietats de les quals, amb els assaigs i les experiències previs convenients, es comprove que produïxen mosts de qualitat aptes per a l'elaboració dels vins protegits per la Denominació d'Origen. Esta autorització es farà efectiva mitjançant l'oportuna orde de la dita conselleria.
  
b) L'article 6 quedarà redactat de la manera següent:
  
Els sistemes de cultiu seran els tradicionals que tendixen a aconseguir les millors qualitats.
  
La densitat de plantació no serà inferior a 1.600 ceps per hectàrea.
  
La poda s'efectuarà en cóp o en forma plana (cordó, Guyot simple o doble) amb tres o quatre braços i brocades a dos o més gemmes vistes, depenent de les exigides de cada varietat i sempre que no supere la quantitat de vint gemmes per cep.
  
S'autoritza el reg de les parcel·les de vinya inscrita, sempre que es complisquen tots els requisits que exigix este reglament, les disposicions del Consell Regulador i la legislació vigent que els puga afectar.
  
No obstant l'anterior, el Consell Regulador podrà autoritzar l'aplicació de noves pràctiques culturals, tractaments o labors que constituisquen un avanç en la tècnica vitícola i es comprove que no afecten desfavorablement la qualitat del raïm o del vi produït.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 9 de juny de 2003
  
La consellera d'Agricultura, Pesca i Alimentació


Còpia Permalink ELI